Mária Heinzová

Doc. Mária Heinzová, ArtD., (* 27. jún 1964, Ružomberok) je slovenská pianistka, bývalá rektorka Vysoká škola múzických umení v Bratislave (od roku 2015 do roku 2023).

 Biografia 

Študovala hru na klavíri na Konzervatóriu v Žiline, po maturite pokračovala v štúdiu na Hudobnej fakulte VŠMU v Bratislave. V roku 1992 úspešne ukončila umeleckú ašpirantúru v triede prof. Idy Černeckej. V roku 2003 získala umelecko-pedagogický titul docent v odbore hudobné umenie – hra na klavíri a začala pôsobiť na Hudobnej a tanečnej fakulte VŠMU v Bratislave. Nahrávala v slovenskom rozhlase, v slovenskej televízii, koncertne vystupovala v Anglicku, Rakúsku, Grécku, Nemecku, Maďarsku, na Ukrajine a v Česku. V rokoch 20002004 pôsobila ako prorektorka pre rozvoj a vedu a v rokoch 20072015 pôsobila vo funkcii dekanky Hudobnej a tanečnej fakulty VŠMU. V roku 2015 ju akademický senát VŠMU zvolil pomerom hlasov 16:2 za rektorku VŠMU, vo funkcii začala pôsobiť 1. júla 2015.DANĚK, Petr: Blaze mužům, kterým moudrá žena vládne. Rozhovor publikovaný v časopise HARMONIE, 4. 6. 2015. Dostupné on-line.

Vo svojom odbornom a tiež umeleckom zameraní sa sústreďuje najmä na oblasť klavírnej komornej hry a klavírnej spolupráce, venuje sa však aj sólistickej činnosti. Takmer 30-ročnou prácou pedagóga v oblasti klavírnej komornej hry získala obsiahly repertoár a praktické skúsenosti, ktoré uplatňuje vo svojej koncertnej činnosti. Počas svojej umeleckej praxe účinkovala na približne 250-tich koncertných vystúpeniach ako sólistka a ako komorná partnerka. V sólovom repertoári dominujú predovšetkým romantickí autori.Informácie čerpané z biogramu na webe VŠMU. Dostupné on-line.

 Referencie 

 Literatúra  
 DANĚK, Petr: Blaze mužům, kterým moudrá žena vládne. Rozhovor v časopise HARMONIE, 4. 6. 2015. Dostupné on-line.
 LISZKAYOVÁ, Ivica: Osem rokov vo funkcii. Rozhovor s dekankou HTF VŠMU doc. Máriou Heinzovou, ArtD. In: Tempo (časopis Hudobnej a tanečnej fakulty VŠMU v Bratislave), roč. 11, 2014, č. 3 – 4, s. 2 – 4.

 Externé odkazy 
Osobná stránka na webe VŠMU

Kategória:Slovenskí klaviristi
Kategória:Slovenskí hudobní pedagógovia
Kategória:Rektori Vysokej školy múzických umení
Kategória:Absolventi Vysokej školy múzických umení
Kategória:Absolventi konzervatórií na Slovensku
Kategória:Osobnosti z Ružomberka
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Dekani Hudobnej a tanečnej fakulty Vysokej školy múzických umení v Bratislave